《白苎 赠阶前老少年》
清代·陈世祥

小屏中，觉布被，微凉淅淅。纸窗未启，早见晴光窥隙。

却原来、西未一夜吹空碧。花草悦新秋，总净叶柔枝欢适。

切切吟虫，吟而清而不激。有感慨之人，无语当阶立。

深惜。盈阶秋意，染绛匀黄，供人鉴赏，博个少年相识。

谁知道，已把壮时虚掷。如今老大，才和秋海棠，一般装饰。

只有霜深，那时枫叶，知他踪迹。多少闲愁，除酒难消得。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。